ddrg/super_eurlex huggingface dataset:
D. COMBATEREA POLUĂRII INDUSTRIALE ŞI GESTIONAREA RISCURILOR

1. 31987 L 0217: Directiva 87/217/CEE a Consiliului din 19 martie 1987 privind prevenirea şi reducerea poluării mediului cu azbest (JO L 85, 28.3.1987, p. 40), modificată ultima dată de:

- 11994 N: Actul privind condiţiile de aderare şi adaptările tratatelor – Aderarea Republicii Austria, Republicii Finlanda şi Regatului Suediei (JO C 241, 29.8.1994, p. 21).

Prin derogare de la a doua liniuţă din articolul 8 din Directiva 87/217/CEE, cerinţele pentru deşeurile care conţin fibre sau praf de azbest şi care sunt depozitate în rampe nu se aplică în Letonia până la 31 decembrie 2004. Deşeurile care conţin fibre sau praf de azbest se ambalează în saci dubli din plastic şi se îngroapă separat în siturile de îngropare marcate.

2. 31996 L 0061: Directiva 96/61/CE a Consiliului din 24 septembrie 1996 privind prevenirea şi controlul integrat al poluării (JO L 257, 10.10.1996, p. 26).

Prin derogare de la articolul 5 alineatul (1) din Directiva 96/61/CE a Consiliului, cerinţele pentru acordarea de permise pentru instalaţiile existente nu se aplică în Letonia instalaţiilor următoare până la data indicată pentru fiecare instalaţie, în ceea ce priveşte obligaţia de a asigura funcţionarea acestor instalaţii în conformitate cu valorile limită ale emisiilor sau cu parametrii ori măsurile tehnice echivalente, bazate pe cea mai bună tehnologie disponibilă în temeiul articolului 9 alineatele (3) şi (4):

- ME "Jūrmalas ST", SC "Kauguri", 31 decembrie 2010;

- Ventspils ME "Siltums", 31 decembrie 2010;

- Ventspils Ltd. "Pārventas siltums", 31 decembrie 2010;

- JSC "Latvenergo", Rīgas TEC- 2, 31 decembrie 2010;

- Liepāja SEZ JSC "Liepājas Metalurgs", 31 decembrie 2008;

- JSC "Daugavpils pievadķēžu rūpnīca", 31 decembrie 2010;

- JSC "Lokomotīve", 31 decembrie 2009;

- JSC "Valmieras stikla šķiedra", 31 decembrie 2010;

- JSC "Medpro Inc.", 31 decembrie 2010;

- JSC "Jelgavas cukurfabrika", 31 decembrie 2008;

- JSC "Putnu fabrika Ķekava", 31 decembrie 2009:

- Ltd "Druvas Unguri", 31 decembrie 2010;

- Ltd "Korkalns", 31 decembrie 2010;

- Ltd "Griģis un Ko", 31 decembrie 2010;

- Ltd "Nīckrasti", 31 decembrie 2010.

Pentru aceste instalaţii, până la 30 octombrie 2007, se emit permise coordonate integral, care cuprind calendare individuale obligatorii pentru realizarea conformităţii depline. Aceste permise garantează conformitatea cu principiile generale care reglementează obligaţiile fundamentale ale operatorilor stabilite în articolul 3 din directivă până la 30 octombrie 2007.

--------------------------------------------------
Jurnalul Oficial L 236 , 23/09/2003 p. 0980 - 0980



26. Declaraţia Republicii Cehe privind articolul 35 din Tratatul UE Republica Cehă acceptă competenţa Curţii de Justiţie a Comunităţilor Europene în conformitate cu dispoziţiile prevăzute în articolul 35 alineatul (2) şi (3) litera (b) din Tratatul privind Uniunea Europeană. Republica Cehă îşi rezervă dreptul de a introduce în legislaţia sa naţională o dispoziţie conform căreia atunci când se invocă o problemă referitoare la validitatea sau interpretarea unui act prevăzut în articolul 35 alineatul (1) din Tratatul privind Uniunea Europeană în contextul unei cauze în curs de soluţionare la o instanţă judiciară naţională şi nu există cale de atac în temeiul legislaţiei naţionale împotriva hotărârilor pronunţate de aceasta, instanţa judiciară respectivă are obligaţia să supună chestiunea atenţiei Curţii de Justiţie. --------------------------------------------------
ARTICOLUL 5

(1) Noile state membre aderă prin prezentul act la deciziile şi acordurile convenite de reprezentanţii guvernelor statelor membre reuniţi în cadrul Consiliului. Acestea se angajează să adere de la data aderării la toate acordurile încheiate de statele membre actuale cu privire la funcţionarea Uniunii sau care au legătură cu activitatea acesteia.

(2) Noile state membre se angajează să adere la convenţiile prevăzute în art. 293 din Tratatul CE şi la cele inseparabile de atingerea obiectivelor Tratatului CE, precum şi la protocoalele privind interpretarea convenţiilor respective de către Curtea de Justiţie, semnate de statele membre actuale, şi să iniţieze negocieri în acest sens cu statele membre actuale în vederea efectuării adaptărilor necesare ale acestora.

(3) Noile state membre se află în aceeaşi situaţie ca şi statele membre actuale în ceea ce priveşte declaraţiile, rezoluţiile sau alte luări de poziţie ale Consiliului European sau ale Consiliului, precum şi în ceea ce priveşte cele referitoare la Comunitate sau Uniune care sunt adoptate de comun acord de statele membre; prin urmare, ele vor respecta principiile şi orientările care rezultă din acestea şi vor lua măsurile care se pot dovedi necesare pentru a asigura punerea în aplicare a acestora.

--------------------------------------------------
Jurnalul Oficial L 236 , 23/09/2003 p. 0047 - 0047



ARTICOLUL 48 Comitetul Economic şi Social se completează prin numirea a nouăzeci şi cinci de membri reprezentând diferitele categorii economice şi sociale ale societăţii civile organizate din noile state membre. Mandatul membrilor astfel numiţi încetează simultan cu cel al membrilor aflaţi în funcţie în momentul aderării. --------------------------------------------------
Act privind condiţiile de aderare a Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia şi Republicii Slovace şi adaptările Tratatelor care stau la baza Uniunii Europene - Annex II: Lista prevăzută în articolul 20 din Actul de aderare - 18. Cooperarea în domeniile justiţiei şi afacerilor interne - D. Diverse



Jurnalul Oficial L 236 , 23/09/2003 p. 0761 - 0761



D. DIVERSE 41994 D 0028: Decizia Comitetului Executiv din 22 decembrie 1994 privind certificatul prevăzut în articolul 75 de autorizare a transportului de droguri şi substanţe psihotrope [SCH/Com-ex (94) 28 rev.] (JO L 239, 22.9.2000, p. 463). În Anexa II se inserează următorul text între menţiunile pentru Belgia şi Germania: "REPUBLICA CEHĂ: Ministerul Sănătăţii din Republica Cehă Palackého náměstí 4 128 01 Praha 1 Tel: +420 2 2497 2457 Fax: +420 2 2491 5430" şi între menţiunile pentru Germania şi Grecia: "ESTONIA: Ministerul Afacerilor Sociale Gonsiori 29 Tallinn 15027 Tel: +372 626 9700 Fax: +372 699 2209" şi, între menţiunile pentru Italia şi Luxemburg: "CIPRU: Ministerul Sănătăţii Servicii Farmaceutice Larnaca Avenue 7 Nicosia 1475 Tel: +357 22 407107 Fax: +357 22 305 255 LETONIA: Ministerul Protecţiei Sociale Departmentul Farmacie Skolas str. 21 Riga LV-1331 Tel: +371 7021608 Fax: +371 7276445 LITUANIA: Ministerul Sănătăţii din Lituania Vilniaus St. 33 LT - 2001 Vilnius Tel: +370-2-661400 Fax: +370-2-661402" şi, între menţiunile pentru Luxemburg şi Ţările de Jos: "UNGARIA: (Ministerul Sănătăţii, Afacerilor Sociale şi Familiei Departmentul pentru Produse Farmaceutice şi Echipament Medical Departmentul pentru Stupefiante) Egészségügyi, Szociális és Családügyi Minisztérium Gyógyszerészeti és Orvostechnikai Főosztály Kábítószer Osztály Arany János utca 6-8 H-1051 Budapest Tel.: +361 312 3216 Fax: +361 311 7255 e-mail: fabian.ferenc@eum.hu MALTA: Taqsima għall-Kontroll ta' Sustanzi Narkotiċi Diviżjoni tas-Saħħa 15 Triq il-Merkanti Valletta Malta Tel: +356-21 25 55 42 Fax: +356-21 25 55 41" şi, între menţiunile pentru Austria şi Portugalia: "POLONIA: Główny Inspektor Farmaceutyczny ul. Długa 38/40 00-238 Warszawa Tel: +48 22 831 21 31 Fax: +48 22 831 02 44" şi, după menţiunea pentru Portugalia: "SLOVENIA: Oficiul pentru medicamente al Republicii Slovenia Trubarjeva 3 1000 Ljubljana, Tel: +386 1 244 12 08 Fax: +386 1 244 12 72 SLOVACIA: Ministerstvo zdravotníctva Slovenskej republiky (Ministerul Slovac al Sănătăţii) Sekcia zdravotnej starostlivosti (Secţia Îngrijirea Sănătăţii) Odbor organizácie, riadenia a licencií (Organizare, Management şi Eliberare Licenţe) Limbová 2 833 07 Bratislava Tel: + 421 2 5937 3384 (persoană de contact) + 421 2 5937 3171 (secretariat) Fax: + 421 2 5937 3400". --------------------------------------------------
ARTICOLUL 57

(1) Atunci când actele instituţiilor trebuie, înaintea aderării, să fie adaptate ca urmare a aderării şi când adaptările necesare nu au fost prevăzute în prezentul act sau în anexele la acesta, aceste adaptări se efectuează în conformitate cu procedura prevăzută în alin. (2). Aceste adaptări intră în vigoare începând cu data aderării.

(2) Consiliul, hotărând cu majoritate calificată la propunerea Comisiei, sau Comisia, în funcţie de care dintre aceste două instituţii a adoptat actele iniţiale, redactează în acest sens textele necesare.

--------------------------------------------------
Jurnalul Oficial L 236 , 23/09/2003 p. 0048 - 0048



ARTICOLUL 59 Dispoziţiile legislative, de reglementare şi administrative destinate să asigure pe teritoriul noilor state membre protecţia sanitară a populaţiilor şi lucrătorilor împotriva pericolelor care rezultă din radiaţiile ionizante se comunică, în conformitate cu art. 33 din Tratatul Euratom, de către statele respective Comisiei în termen de trei luni de la aderare. --------------------------------------------------
A. CALITATEA AERULUI

31994 L 0063: Directiva 94/63/CE a Parlamentului European şi a Consiliului din 20 decembrie 1994 privind controlul emisiilor de compuşi organici volatili (COV) rezultaţi din depozitarea benzinei şi din distribuţia sa de la terminale la staţiile de benzină (JO L 365, 31.12.1994, p. 24).

1. Prin derogare de la articolul 3 şi anexa I din Directiva 94/63/CE, cerinţele pentru instalaţiile de depozitare existente la terminale nu se aplică în Letonia:

- până la 31 decembrie 2005 în cazul a 17 instalaţii de depozitare cu un total tranzitat de mai puţin de 25000 tone/an;

- până la 31 decembrie 2006 în cazul altor 3 instalaţii de depozitare cu un total tranzitat de mai puţin de 25000 tone/an;

- până la 31 decembrie 2008 în cazul altor 19 instalaţii de depozitare cu un total tranzitat de mai puţin de 25000 tone/an.

2. Prin derogare de la articolul 4 şi anexa II din Directiva 94/63/CE, cerinţele pentru instalaţiile de încărcare şi descărcare la terminale nu se aplică în Letonia:

- până la 31 decembrie 2005 în cazul unui terminal cu un total tranzitat de mai puţin de 25000 tone/an;

- până la 31 decembrie 2006 în cazul a 17 terminale cu un total tranzitat de mai puţin de 25000 tone/an;

- până la 31 decembrie 2007 în cazul unui terminal cu un total tranzitat de mai puţin de 25000 tone/an;

- până la 31 decembrie 2008 în cazul a 20 terminale cu un total tranzitat de mai puţin de 25000 tone/an.

3. Prin derogare de la articolul 5 din Directiva 94/63/CE, cerinţele pentru containerele mobile existente la terminale nu se aplică în Letonia până la 31 decembrie 2008 în cazul a 68 de vehicule-cisternă.

4. Prin derogare de la articolul 6 şi anexa III din Directiva 94/63/CE, cerinţele pentru încărcarea instalaţiilor de depozitare existente în staţiile de benzină nu se aplică în Letonia:

- până la 31 decembrie 2004 în cazul a 56 staţii de benzină cu un total tranzitat mai mare de 1000 m3/an dar mai mic sau egal cu 2000 m3/an;

- până la 31 decembrie 2008 în cazul a 112 staţii de benzină cu un total tranzitat mai mare de 500 m3/an dar mai mic sau egal cu 1000 m3/an şi a 290 staţii de benzină cu un total tranzitat mai mic de 500 m3/an.

--------------------------------------------------
ARTICOLUL 34

(1) Între data aderării şi sfârşitul anului 2006, Uniunea acordă noilor state membre asistenţă financiară temporară, denumită în continuare "facilitate de tranziţie", pentru dezvoltarea şi consolidarea capacităţii lor administrative de punere în aplicare şi de asigurare a respectării legislaţiei comunitare şi pentru favorizarea schimburilor de cele mai bune practici inter pares.

(2) Asistenţa răspunde necesităţii permanente de consolidare a capacităţii instituţionale în anumite domenii prin intermediul unor acţiuni care nu pot fi finanţate din Fondurile structurale, în special în următoarele domenii:

- justiţie şi afaceri interne (consolidarea sistemului judiciar, controale la frontierele externe, strategia anticorupţie, consolidarea capacităţii în materie de aplicare a legii);

- control financiar;

- protejarea intereselor financiare ale Comunităţilor şi lupta contra fraudei;

- piaţa internă, inclusiv uniunea vamală;

- mediu;

- servicii veterinare şi consolidarea capacităţii administrative cu privire la siguranţa alimentară;

- structuri administrative şi de control în domeniul agriculturii şi al dezvoltării rurale, inclusiv Sistemul integrat de gestionare şi control (SIGC);

- securitate nucleară (consolidarea eficacităţii şi competenţei autorităţilor din domeniul securităţii nucleare şi a organismelor lor de asistenţă tehnică, precum şi a agenţiilor publice de gestionare a deşeurilor radioactive);

- statistică;

- consolidarea administraţiei publice în funcţie de nevoile identificate în raportul complet de monitorizare al Comisiei care nu sunt acoperite din Fondurile structurale.

(3) Asistenţa acordată în cadrul facilităţii de tranziţie se stabileşte în conformitate cu procedura prevăzută în art. 8 din Regulamentul (CEE) nr. 3906/89 al Consiliului privind ajutorul economic în favoarea anumitor ţări din Europa Centrală şi de Est [21].

(4) Programul se pune în aplicare în conformitate cu art. 53 alin. (1) lit. (a) şi (b) din regulamentul financiar aplicabil bugetului general al Comunităţilor Europene [22]. Pentru proiectele de înfrăţire între administraţiile publice în scopul construcţiei instituţionale, continuă să se aplice procedura de cerere de propuneri prin intermediul reţelei de puncte de contact din statele membre, aşa cum se prevede în acordurile-cadru încheiate cu statele membre actuale în vederea acordării asistenţei de preaderare.

Creditele de angajament pentru facilitatea de tranziţie, la preţurile din 1999, se ridică la 200 milioane EUR în 2004, la 120 milioane EUR în 2005 şi la 60 milioane EUR în 2006. Creditele anuale sunt autorizate de autoritatea bugetară în limitele perspectivelor financiare.

[21] JO L 375, 23.12.1989, p. 11. Regulament modificat ultima dată de Regulamentul (CE) nr. 2500/2001 (JO L 342, 27.12.2001, p. 1).

[22] Regulamentul (CE, Euratom) nr. 1695/2002 (JO L 248, 16.09.2002, p. 1).

--------------------------------------------------
Jurnalul Oficial L 236 , 23/09/2003 p. 0807 - 0807



B. LEGISLAŢIA FITOSANITARĂ 31982 L 0471: Directiva 82/471/CEE a Consiliului din 30 iunie 1982 privind anumite produse utilizate în hrana animalelor (JO L 213 , 21.07.1982, p. 8), modificată ultima dată de: - 31999 L 0020: Directiva 1999/20/CE a Consiliului din 22.03.1999 (JO L 80, 25.03.1999, p. 20). Sub rezerva dispoziţiilor art. 3 alin. (1) din Directiva 82/471/CEE, Republica Cehă poate permite în continuare comercializarea pe teritoriul său a furajelor având la bază specia de drojdie Candida utilis cultivată în fibre vegetale, până în momentul în care se va fi luat o decizie în conformitate cu dispoziţiile art. 6 din directivă sau până la sfârşitul a doi ani de la data aderării, reţinându-se prima dintre aceste date în ordine cronologică, cu condiţia ca Republica Cehă să înainteze Comisiei dosarul prevăzut în art. 7, până la 31 decembrie 2003 cel târziu. --------------------------------------------------
Jurnalul Oficial L 236 , 23/09/2003 p. 0039 - 0039



ARTICOLUL 19 La art. 299 din Tratatul CE, alin. (1) se înlocuieşte cu următorul text: "(1) Prezentul Tratat se aplică Regatului Belgiei, Republicii Cehe, Regatului Danemarcei, Republicii Federale Germania, Republicii Estonia, Republicii Elene, Regatului Spaniei, Republicii Franceze, Irlandei, Republicii Italiene, Republicii Cipru, Republicii Letonia, Republicii Lituania, Marelui Ducat al Luxemburgului, Republicii Ungare, Republicii Malta, Regatului Ţărilor de Jos, Republicii Austria, Republicii Polone, Republicii Portugheze, Republicii Slovenia, Republicii Slovace, Republicii Finlanda, Regatului Suediei şi Regatului Unit al Marii Britanii şi Irlandei de Nord." --------------------------------------------------
PROTOCOLUL nr. 9

DISPOZIŢII PRIVIND UNITATEA 1 ŞI UNITATEA 2 DE LA CENTRALA NUCLEARĂ DIN BOHUNICE V1 DIN SLOVACIA

ÎNALTELE PĂRŢI CONTRACTANTE,

CONSTATÂND angajamentul Slovaciei de a închide unitatea 1 şi unitatea 2 de la centrala nucleară din Bohunice V1 până în 2006 şi respectiv 2008 şi declarând dorinţa Uniunii de a continua, până în 2006, acordarea de ajutoare financiare în prelungirea ajutorului de preadrerare prevăzut în temeiul programului Phare pentru sprijinirea efortului de dezafectare al Slovaciei,

LUÂND ACT de necesitatea adoptării unor dispoziţii de aplicare privind continuarea asistenţei comunitare,

CONVIN ASUPRA URMĂTOARELOR DISPOZIŢII:

ARTICOLUL 1

Slovacia s-a angajat să închidă unitatea 1 a centralei nucleare din Bohunice V1 până la 31 decembrie 2006 cel târziu, iar unitatea 2 a centralei până la 31 decembrie 2008 cel târziu şi, ulterior, să le dezafecteze.

ARTICOLUL 2

1. În perioada 2004-2006, Uniunea asigură asistenţă financiară pentru a susţine eforturile Slovaciei de dezafectare a centralei nucleare de la Bohunice V1 şi pentru a face faţă consecinţelor închiderii şi dezafectării unităţilor 1 şi 2 ale centralei nucleare de la Bohunice V1 (denumită în continuare "asistenţă").

2. Asistenţa se aprobă şi se pune în aplicare – şi după aderarea Slovaciei la Uniune – conform dispoziţiilor prevăzute în Regulamentul (CEE) nr. 3906/89 al Consiliului din 18 decembrie 1989 privind ajutorul economic acordat anumitor ţări din Europa Centrală şi de Est [1] , modificat ultima dată de Regulamentul (CE) nr. 2500/2001 [2].

3. Pentru perioada 2004-2006, cuantumul asistenţei se ridică la 90 de milioane de euro în credite de angajament, care urmează a fi angajate în tranşe anuale egale

4. Asistenţa poate fi pusă la dispoziţie, parţial sau integral, ca o contribuţie a Comunităţii la Fondul internaţional de asistenţă pentru dezafectarea centralei nucleare de la Bohunice, administrat de Banca Europeană pentru Reconstrucţie şi Dezvoltare.

ARTICOLUL 3

Uniunea recunoaşte că dezafectarea centralei nucleare de la Bohunice V1 trebuie să continue dincolo de perspectivele financiare şi că aceasta reprezintă pentru Slovacia un efort financiar semnificativ. Deciziile care se vor lua în privinţa acordării în continuare de asistenţă din partea Uniunii şi după 2006 vor ţine cont de această situaţie.

[1] OJ L 375, 23.12.1989, p. 11.

[2] OJ L 342, 27.12.2001, p. 1.

--------------------------------------------------
8. FISCALITATE

1. 31977 L 0388: Directiva 77/388/CEE a şasea Directivă a Consiliului din 17 mai 1977 privind armonizarea legislaţiilor statelor membre referitoare la impozitul pe cifra de afaceri - sistemul comun privind taxa pe valoarea adăugată: bază unitară de evaluare (JO L 145, 13.6.1977, p. 1), modificată ultima dată de:

- 32002 L 0038: Directiva 2002/38/CE a Consiliului din 7.5.2002 (JO L 128, 15.5.2002, p. 41).

În vederea aplicării articolului 28 alineatul (3) litera (b) din Directiva 77/388/CEE, Lituania poate menţine scutirea de taxa pe valoarea adăugată pentru transportul internaţional de pasageri, menţionată la punctul 17 din anexa F la directivă, până la îndeplinirea condiţiei stabilite în articolul 28 alineatul (4) din directivă sau pe perioada în care aceeaşi scutire se aplică de oricare dintre actualele state membre, dacă această dată este mai apropiată.

2. 31992 L 0079: Directiva 92/79/CEE a Consiliului din 19 octombrie 1992 privind apropierea taxelor pe ţigări (JO L 316, 31.10.1992, p. 8), modificată ultima dată de:

- 32002 L 0010 : Directiva 2002/10/CE a Consiliului din 12.2.2002 (JO L 46, 16.2.2002, p. 26).

Prin derogare de la articolul 2 alineatul (1) din Directiva 92/79/CEE, Lituania poate amâna aplicarea accizei minime globale la preţul de desfacere cu amănuntul (toate taxele incluse) al ţigărilor din categoria de preţ cea mai cerută pe piaţă până la 31.12.2009, cu condiţia ca în această perioadă Lituania să-şi ajusteze în mod progresiv accizele în sensul atingerii accizei minime globale prevăzute de directivă.

Fără să aducă atingere articolului 8 din Directiva 92/12/CEE a Consiliului privind regimul general al produselor supuse accizelor şi privind deţinerea, circulaţia şi monitorizarea acestor produse [4], şi informând în prealabil Comisia, statele membre pot să menţină, pe perioada în care se aplică derogarea de mai sus, aceleaşi limite cantitative pentru ţigările susceptibile să intre pe teritoriul lor din Lituania fără plata altor accize decât cele aplicate importurilor din ţări terţe. Statele membre care utilizează această posibilitate pot efectua verificările necesare cu condiţia ca acestea să nu afecteze buna funcţionare a pieţei interne.

[4] JO L 76, 23.3.1992, p. 1. Directivă modificată ultima dată de Directiva 2000/47/CE (JO L 193, 29.7.2000, p. 73).

--------------------------------------------------
11. UNIUNEA VAMALĂ

31987 R 2658: Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară şi statistică şi Tariful Vamal Comun (JO L 256, 7.9.1987, p. 1), modificat ultima dată de:

- 32002 R 0969: Regulamentul (CE) nr. 969/2002 al Comisiei din 6.6.2002 (JO L 149, 7.6.2002, p. 20).

(a) Prin derogare de la articolul 5 alineatul (1) din Regulamentul (CEE) nr. 2658/87, Malta poate să deschidă, până la sfârşitul celui de-al cincilea an de la data aderării sau până la 31 decembrie 2008, dacă această dată este mai apropiată, contingente tarifare anuale pentru ţesăturile din lână dărăcită sau din fire fine de blană de animal (Cod CN 51121110), dril (Cod CN 52094200), ţesături din filament artificial (Cod CN 54082210) şi alte accesorii confecţionate pentru îmbrăcăminte (Cod CN 62171000), conform următorului calendar:

- o rată zero a taxei în primul şi al doilea an;

- o treime din taxa UE ad valorem în al treilea şi al patrulea an;

- două treimi din taxa UE ad valorem în al cincilea an;

pentru următoarele volume:

- pentru Codul CN 51121110: maxim 20000 metri pătraţi pe an;

- pentru Codul CN 52094200: maxim 1200000 metri pătraţi pe an;

- pentru Codul CN 54082210: maxim 110000 metri pătraţi pe an;

- pentru Codul CN 62171000: maxim 5000 kilograme pe an,

cu condiţia ca mărfurile în cauză:

- să fie utilizate pe teritoriul Maltei pentru fabricarea de haine exterioare pentru bărbaţi şi băieţi (altele decât cele tricotate sau croşetate) şi

- să rămână sub supraveghere vamală conform dispoziţiilor comunitare relevante privind utilizarea finală conform dispoziţiilor articolelor 21 şi 82 din Regulamentul (CEE) nr. 2913/92 al Consiliului [8] de stabilire a Codului Vamal Comunitar .

(b) Dispoziţiile susmenţionate se aplică numai dacă se prezintă o licenţă emisă de autorităţile malteze competente, care atestă că mărfurile în cauză cad sub incidenţa dispoziţiilor susmenţionate, ca document justificativ anexat declaraţiei de liberă circulaţie.

(c) Comisia şi autorităţile malteze competente iau toate măsurile necesare pentru a garanta că mărfurile în cauză sunt utilizate pentru fabricarea de haine exterioare pentru bărbaţi şi băieţi (altele decât cele tricotate sau croşetate) pe teritoriul Maltei.

[8] JO L 302, 19.10.1992, p. 1. Regulament modificat ultima dată de Regulamentul Parlamentului European şi al Consiliului (CE) nr. 2700/2000 (JO L 311, 12.12.2000, p. 17).

--------------------------------------------------